CELEX: 62019TN0611
Language: hu
Date: 2019-09-09 00:00:00
Title: T-611/19. sz. ügy: 2019. szeptember 9-én benyújtott kereset – Iniciativa ciudadana - Derecho de la UE, derechos de las minorías y democratización de las instituciones españolas kontra Bizottság

28.10.2019   
            
            
               HU
            
            
               Az Európai Unió Hivatalos Lapja
            
            
               C 363/32
            
         
      2019. szeptember 9-én benyújtott kereset – Iniciativa ciudadana - Derecho de la UE, derechos de las minorías y democratización de las instituciones españolas kontra Bizottság
      (T-611/19. sz. ügy)
      (2019/C 363/41)
      Az eljárás nyelve: spanyol
      
         Felek
      
      
         Felperes: Iniciativa ciudadana – Derecho de la UE, derechos de las minorías y democratización de las instituciones españolas (Spanyolország) (képviselők: G. Boye, I. Elbal Sánchez, E. Valcuende Sillero és I. González Martínez ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az „Uniós jog, a kisebbségi jogok és a spanyol intézmények demokratizálása” elnevezésű javasolt polgári kezdeményezésről szóló, 2019. július 3-i (EU) 2019/1182 bizottsági határozatot;
               
            
                  —
               
               
                  az alperest kötelezze az eljárás költségeinek viselésére.
               
            
         Jogalapok és fontosabb érvek
      
      A jelen kereset a Bizottságnak a fent említett polgári kezdeményezést elutasító határozata ellen irányul, amely kezdeményezésben felkérték a Bizottságot arra, hogy az alábbi pontokkal kapcsolatban nyújtson be uniós jogi aktusra irányuló javaslatot: a törvényesség és a jogbiztonság elve, a bíróságok függetlensége és pártatlansága, a hatalmi ágak szétválasztása, a gyülekezés szabadsága, a véleménynyilvánítás szabadsága, szabad választáshoz való jog és az egyenlő bánásmódhoz való jog.
      A megtámadott határozat szerint a polgári kezdeményezésben javasolt intézkedések kívül esnek a Bizottság arra irányuló hatáskörén, hogy a Szerződések végrehajtása céljából uniós jogi aktusra irányuló javaslatot nyújtson be.
      Keresete alátámasztása érdekében a felperes négy jogalapra hivatkozik.
      
                  1.
               
               
                  A lényeges eljárás szabályok megsértésére alapított, első jogalap.
                  
                              —
                           
                           
                              A megtámadott határozat sérti az EUMSZ 296. cikk második bekezdését, amely szerint az Európai Unió intézményei által hozott jogi aktusoknak tartalmazniuk kell az azokat megalapozó indokolást, továbbá sérti a polgári kezdeményezésről szóló, 2011. február 16-i 211/2011/EU európai parlamenti és tanácsi rendelet (1) 4. cikke (3) bekezdésének második albekezdését, amely szerint a javasolt polgári kezdeményezés nyilvántartásba vételének elutasítása esetén a Bizottság tájékoztatja a szervezőket „az elutasítás okairól”.
                           
                        
            
                  2.
               
               
                  A Szerződés vagy valamely azt végrehajtó jogi norma megsértésére alapított, második jogalap.
                  
                              —
                           
                           
                              A megtámadott elutasító határozat sérti az EUSZ 11. cikket, az EUMSZ 24. cikket, és a fent említett rendeletnek a Szerződés ezen rendelkezéseit végrehajtó 4. cikke (2) bekezdésének a), b) és c) pontját.
                           
                        
            
                  3.
               
               
                  A polgári kezdeményezésben javasolt intézkedések jellegére alapított, harmadik jogalap.
                  
                              —
                           
                           
                              A polgári kezdeményezésben foglalt egyetlen kérdés sem esik nyilvánvalóan kívül a Bizottság arra irányuló hatáskörén, hogy a Szerződések végrehajtása céljából uniós jogi aktusra irányuló javaslatot nyújtson be.
                           
                        
            
                  4.
               
               
                  A javasolt polgári kezdeményezésnek az Európai Unió jogi keretébe illeszkedésére vonatkozó, negyedik jogalap.
                  
                              —
                           
                           
                              Az (EU) 211/2011 rendelet 4. cikke (2) bekezdése b) pontjának és 2. cikke (1) bekezdésének szövegéből, valamint magából a vitatott polgári kezdeményezésből kitűnik, hogy a jelen ügyben az alkalmazandó jogszabályokban előírt valamennyi követelmény teljesül, éppen ezért a polgári kezdeményezést nyilvántartásba kellett volna venni.
                           
                        
            
         (1)  HL 2011, L 65, 1. o.; helyesbítés: HL 2012. L 94., 49. o.